Document ID: 31994R3162

Padomes Regula (EOTK, EK, Euratom) Nr. 3162/94
(1994. gada 19. decembris),
ar kuru groza Regulu (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru
EIROPAS SAVIENĪBAS PADOME,
ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 28. pantu,
ņemot vērā Protokolu par privilēģijām un imunitāti Eiropas Kopienās, un jo īpaši tā 13. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Eiropas Kopienu nodoklis, ievērojot Regulā (EEK, Euratom, EOTK) Nr. 260/68 [3] paredzētos noteikumus un kārtību, ir jāpiemēro arī Eiropas Investīciju fonda struktūrvienību locekļu algām, darba samaksai un ienākumiem viņu pienākumu izpildē un fonda personāla algām, darba samaksai un ienākumiem,
IR PIEŅĒMUSI ŠO REGULU.
1. pants
Ar šo Regulā (EEK, Euratom, EOTK) Nr. 260/68 iekļauj šādu pantu:
"12.b pants
Šo Regulu piemēro Eiropas Investīciju fonda pārvaldes locekļiem viņu pienākumu izpildē, tā personāla locekļiem un personām, kam fonds maksā pensijas, kuras iekļautas kategorijās, ko Padome noteikusi, piemērojot 16. panta pirmo daļu Protokolā par privilēģijām un imunitāti Eiropas Kopienās, attiecībā uz algām, darba samaksu un ienākumiem, kā arī invaliditātes, izdienas un apgādnieka zaudējuma pensijām, ko maksā fonds."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 19. decembrī

Labels: 2
10
0
9
15